Alexander Mieceslaus Zaleski

Alexander Mieceslaus Zaleski (født 24. juni 1906 i Laurel på Long Island i delstaten New York i USA, død 16. mai 1975 i Lansing i Michigan) var en amerikansk katolsk prelat som var biskop av Lansing i Michigan) fra 1965 og til sin død i 1975.

Liv og virke

Bakgrunn
Alexander Zaleski var et av de syv barn til Anthony og Bertha (née Janulewicz) Zaleski. Etter skolegang ved Don Bosco Preparatory High School i Ramsey i New Jersey begynte han i 1924 på SS. Cyril og Methodius Seminary i Orchard Lake i Michigan, et presteseminar for polske og polskættede. Han dro til Belgia i 1927 og var der ved American College of Louvain.

Prest
Han ble presteviet i Louvain den 12. juli 1931.

Etter at han kom tilbake til Michigan, var fader Zaleski ved Resurrection Church i Detroit til 1932, da han ble overført til St. Thomas the Apostle Church i samme by. I 1935 fikk han en lisensiat i De hellige skrifter fra Det pavelige bibelinstitutt i Roma. Han fungerte som professor ved SS. Cyril and Methodius Seminary (1935-1937), visekansler for erkebispedømmet Detroit (1937-1949), og sogneprest i St. Vincent de Paul kirke i Pontiac  (1949-1956) og da St. Alphonsus i Dearborn (1956-1964).

Biskop
Den 28. mars 1950 ble Zaleski utnevnt til hjelpebiskop i Detroit og titulærbiskop av Lyrbe av pave Pius XII. Han mottok sin bispevielse den påfølgende 23. mai av kardinal Edward Mooney, med biskopene Stephen Stanislaus Woznicki og Allen James Babcock som medkonsekratorer. Han ble generalvikar for erkebispedømmet i 1954.

Han ble utnevnt til koadjutorbiskop av Lansing 7. oktober 1964. Da biskop Joseph H. Albers døde, etterfulgte Zaleski ham som den andre biskop av Lansing den 1. desember 1965. Han fungerte også som formann for komiteen for lærespørsmål  i United States Conference of Catholic Bishops; i denne egenskapen spilte han en fremtredende rolle i tiltakene mot den liberale presten og teologen Charles Curran.

Zaleski var til stede på åpningssesjonen til Det andre Vatikankonsil. Til stede var også den første og den senere fjerde biskop av Lansing, nemlig Joseph H. Albers og Carl Frederick Mengeling som da var pasje.

Biskop Zaleski døde senere i Lansing i en alder av 68 år.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Kardinal Willem Marinus van Rossum (1854-1932) *1918
 Kardinal Edward Aloysius Mooney (1882-1958) *1926 
 Biskop Alexander Mieceslaus Zaleski (1906-1975) *1950

Referanser

Katolske biskoper fra USA
Linjen Rebiba
Personer fra Southold i New York